Sebastian Valloppilly

**Sebastian Valloppilly** (født 4. august 1911 i Kudakkachira i Britisk India; død 4. april 2006) var en indisk katolsk prelat og syro-malabarisk biskop av Tellicherry i Kerala i India. Tellicherry er også kalt *Thalassery*.
## Liv og virke
### Bakgrunn
Sebastian Valloppilly gikk på *St. Berchman's College* i Changanacherry og *St. Xavier's College* i Palayamkottai. Deretter studerte han filosofi og katolsk teologi ved seminaret i Kandy på Ceylon. 
### Prest
Den 24. august 1945 mottok Valloppilly prestevielsen for bispedømmet Changanacherry.

Valloppilly virket som menighetssjelesørger før han ble åndelig veileder ved *St. Thomas Minor Seminary* i Changanacherry. Etter å ha tatt en bachelorgrad fra *Government Training College of Teachers Education* i Trivandrum, var Sebastian Valloppilly lærer og rektor ved en videregående skole. Den 25. juli 1950 ble han inkardinert i presteskapet i bispedømmet Palai. 

Historien om Malabar-migrasjonen og historie til den senere kirkelige metropolitanprovins Thalassery er nært knyttet sammen. Thalassery-bispedømmet tok opp nybyggernes tarv og bekymringer, som for det meste var syrianske katolikker som ikke var vant til romerske ritus' seremonier. Biskopene til nybyggerne, som hadde migrert til det britiske Malabar siden 1930, sendte ved underskriftskampanjer påminnelser til Den hellige stol med anmodninger om et eget bispedømme. Kardinal Tisserant, prefekten for Kongregasjonen for østkirkene, kom til Malabar og så personlig den ynkelige situasjon nybyggerne alet under. Med hjelp fra lokalbefolkningen og prester begynte de å gjøre endringer i regionen.

Sebastian Valloppilly ble apostolisk administrator for Tellicherry den 31. desember 1953.

### Biskop av Tellicherry
Den 16. oktober 1955 utnevnte pave Pius XII ham til den første biskop av Tellicherry. Kardinal Eugène Tisserant, prefekt for Seremonikongregasjonen, vigslet ham til biskop den 8. januar 1956 i Peterskirken i Roma. De medkonsekrerende var Sergio Pignedoli, hjelpebiskop i Milano, og Benigno Luciano Migliorini O.F.M., erkebiskop av Lanciano og Ortona. 

Biskop Sebastian Valloppilly deltok i alle fire sesjoner i Det andre Vatikankonsil.

Som den første biskopen av Tellicherry arbeidet han i samarbeid med likesinnede selveiende bønder for å løfte det syrisk-malabariske migrantsamfunnet og folket i Malabar-området generelt. Han ledet et korstog mot sosiale onder, spesielt alkoholisme. I løpet av sin periode som biskop ble Tellicherry delt i 1973 og atter igjen i 1986, henholdsvis utskillende bispedømmene Mananthavady og Thamarassery.

Pave Johannes Paul II aksepterte Sebastian Valloppillys aldersbetingede avskjedssøknad den 18. februar 1989.

Valloppilly ble gravlagt i *St. Josefs katedral* i Thalassery.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Biskop *Sebastian Valloppilly* (1911-2006) *1956

## Referanser